Държавен вестник, бр. 74, 2020 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  74
(3) За вписване на одиторските дружества 
в регистъра лицата, които представляват 
дружеството, подават заявление с информа­
ция съгласно приложение № 2, към което се 
прилагат: 
1. декларация от лицата, представляващи 
дружеството, че то отговаря на изисквания­
та на чл. 7, ал. 3 от Закона за независимия 
финансов одит – съгласно приложение № 7;
2. декларация от лицата, представляващи 
дружеството, съдържаща информацията по 
чл. 21, ал. 3 от Закона за независимия финан­
сов одит – съгласно приложение № 10;
3. декларация от физическите лица, които са 
съдружници или членове на управителни или 
контролни органи на одиторското дружество, 
че притежават добра репутация – съгласно 
приложение № 8.
(4) В 7-дневен срок от постъпването на 
заявление за вписване длъжностното лице по 
чл. 3, ал. 2 извършва проверка на подадените 
документи от кандидата за вписване относно 
съответствие с изискванията на Закона за не­
зависимия финансов одит и на тази наредба. 
Когато заявлението не отговаря на изисквани­
ята на Закона за независимия финансов одит 
и на тази наредба, на заявителя се изпраща 
писмено указание за отстраняване на нередов­
ностите в 14-дневен срок от получаването му.
(5) Ако нередовностите не бъдат отстранени 
в определения срок, длъжностното лице по 
чл. 3, ал. 2 уведомява председателя на Коми­
сията за публичен надзор над регистрираните 
одитори, който внася документите за разглеж­
дане на следващото заседание на комисията. 
(6) Комисията за публичен надзор над 
регистрираните одитори се произнася по за­
явлението с мотивирано решение в 30-дневен 
срок от датата на подаването му. Решението 
се съобщава писмено на заинтересованите 
лица в 7-дневен срок от приемането му.
(7) Срокът по ал. 4 за произнасяне от 
Комисията за публичен надзор над регистри­
раните одитори започва да тече от датата на 
отстраняване на нередовностите, а в случаите 
по ал. 5 – от изтичане на определения срок 
за отстраняването им.
(8) В случаите по чл. 20, ал. 7 от Закона 
за независимия финансов одит при отмяна 
от съда на отказ на Комисията за публичен 
надзор над регистрираните одитори за впис­
ване в регистъра на регистрираните одитори 
вписването се извършва служебно в тридневен 
срок от уведомяването за влязлото в сила 
решение на съда.
(9) Заявлението и документите съответно 
по ал. 2 и 3 се подават лично, по пощата с 
обратна разписка или по електронен път, под­
писани с електронен подпис съгласно Закона 
за електронния документ и електронните 
удостоверителни услуги.
Вписване в регистъра на регистрирани одито­
ри от други държави – членки на Европейския 
съюз 
Чл. 6. (1) В регистъра се вписва и оди­
тор – физическо лице или одиторско дружество 
от друга държава – членка на Европейския 
съюз, което отговаря на условията по чл. 22, 
ал. 1 и 2 от Закона за независимия финансов 
одит.
(2) Вписването в регистъра се извършва въз 
основа на подадено до Комисията за публичен 
надзор над регистрираните одитори писмено 
заявление с информация съгласно приложение 
№ 3 и приложение № 4, към което се прилагат 
документи, удостоверяващи изпълнение на 
изискванията на чл. 22, ал. 1 – 3 от Закона 
за независимия финансов одит.
(3) Заявлението и документите по ал. 2 се 
подават лично, по пощата с обратна разписка 
или по електронен път, подписани с електро­
нен подпис съгласно Закона за електронния 
документ и електронните удостоверителни 
услуги.
Вписване в регистъра на регистрирани одито­
ри от трети държави
Чл. 7. (1) В регистъра се вписват и физи­
чески лица и одиторски дружества от трети 
държави, които отговарят на условията по 
чл. 23, ал. 1, 2 и 3 от Закона за независимия 
финансов одит.
(2) Вписването в регистъра се извършва въз 
основа на подадено до Комисията за публичен 
надзор над регистрираните одитори писмено 
заявление с информация съгласно приложение 
№ 3 и приложение № 4, към което се прила­
гат документи, удостоверяващи изпълнение 
изискванията на чл. 23, ал. 1 – 3 от Закона 
за независимия финансов одит.
(3) Заявлението и документите по ал. 2 се 
подават лично, по пощата с обратна разписка 
или по електронен път, подписани с електро­
нен подпис съгласно Закона за електронния 
документ и електронните удостоверителни 
услуги.
Отписване от регистъра
Чл. 8. (1) Регистрираният одитор се отписва 
от регистъра в следните случаи:
1. подаване на заявление за заличаване на 
регистрацията;
2. влязла в сила присъда за извършено 
умишлено престъпление от общ характер;
3. временно лишаване от право да упраж­
нява одиторска професия;
4. влязло в сила решение за временно из­
ключване от Института на дипломираните 
експерт-счетоводители;
5. когато одиторско дружество престане да 
отговаря на изискванията на чл. 7, ал. 3 от 
Закона за независимия финансов одит;
6. смърт на физическото лице.
(2) Регистриран одитор, отписан от регис­
търа на регистрираните одитори на основание